
ముంబై : దేశం కోసం ప్రాణ త్యాగం చేసిన అబ్దుల్ రషీద్ కుమార్తె జోహ్రా కన్నీళ్ళు మానవతావాదుల గుండెలను పిండుతున్నాయి. అబ్దుల్కు అంతిమ సంస్కారాల సమయంలో జోహ్రా ఏడుస్తున్న ఫొటో సామాజిక మాధ్యమాల్లో విపరీతంగా చర్చనీయాంశమైంది. వందలు, వేల మంది ఆమెకు గుండె లోతుల నుంచి సానుభూతి తెలుపుతున్నారు.అబ్దుల్ రషీద్ జమ్మూ-కశ్మీరు పోలీసు అధికారి. ఆయన అనంత్నాగ్ జిల్లాలోని మెహంది కదల్ వద్ద విధులు నిర్వహిస్తూండగా, ఉగ్రవాదుల కాల్పుల్లో అమరుడయ్యారు. దక్షిణ కశ్మీరు పోలీసు డిప్యూటీ ఇన్స్పెక్టర్ జనరల్ ఫేస్బుక్ పోస్ట్ ద్వారా జోహ్రాకు సంఘీభావం ప్రకటించారు. ‘‘నీ కన్నీళ్ళు చాలామంది హృదయాలను కదిలించాయి. నీ తండ్రి చేసిన త్యాగాన్ని ఎల్లప్పుడూ గుర్తు చేసుకుంటాం. ఇలా ఎందుకు జరిగిందో అర్థం చేసుకోలేనంత చిన్నదానివి నువ్వు’’ అని పేర్కొన్నారు. ఇటువంటి హింసకు బాధ్యులైనవారు మానవత్వానికే శత్రువులని దుయ్యబట్టారు. ‘‘నీ ప్రతి కన్నీటి బొట్టు మా హృదయాన్ని రగిలిస్తోంది’’ అని పేర్కొన్నారు.

mumbai : desham kosam praana tyaagam chesina abdul rasheed kumarte johra kanneellu maanavataavaadula gundelanu pindutunnaayi. abdulku antima samskaaraala samayamlo johra edustunna foto saamaajika maadhyamaallo vipareetamgaa charchaneeyaamsamaindi. vandalu, vela mandi aameku gunde lotula nunchi saanubhooti teluputunnaru.abdul rasheed jammoo-kashmeeru polisu adhikari. aayana anantnag jillaalooni mehandi kadal vadda vidhulu nirvahistuundagaa, ugravaadula kaalpullo amarudayyaru. dakshina kashmeeru polisu deputy inspector janaral fasebook post dwara johraku sanghibhavam prakatinchaaru. ‘‘nee kanneellu chaalaamandi hrudayaalanu kadilinchaayi. nee tandri chesina tyaagaanni ellappuduu gurtu chesukuntam. ilaa enduku jarigindo artham chesukolenanta chinnadaanivi nuvvu’’ ani perkonnaru. ituvanti himsaku baadhyulainavaaru maanavatvaanike satruvulani duyyabattaaru. ‘‘nee prati kanneeti bottu maa hrudayaanni ragilistondi’’ ani perkonnaru.